Document ID: 32003R0833

Komisijas Regula (EK) Nr. 833/2003
(2003. gada 14. maijs),
ar kuru groza Regulu (EK) Nr. 174/1999, ar ko paredz īpašus sīki izstrādātus noteikumus par to, kā piemērot Padomes Regulu (EEK) Nr. 804/68 attiecībā uz piena un piena produktu izvešanas atļaujām un eksporta kompensācijām
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 509/2002 [2], un jo īpaši tās 26. panta 3. punktu un 31. panta 14. punktu,
tā kā:
(1) Padomes Lēmumos 2003/298/EK [3] un 2003/299/EK [4], ar ko noslēdz protokolus, ar kuriem pielāgo tirdzniecības aspektus Eiropas nolīgumos, ar ko izveido asociāciju starp Eiropas Kopienām un to dalībvalstīm, no vienas puses, un attiecīgi Čehijas Republiku un Slovākijas Republiku, no otras puses, ir iekļauti noteikumi par koncesijām savstarpēju tarifu kvotu veidā, kas ietver Kopienas kompensāciju atcelšanu attiecībā uz atsevišķiem produktiem.
(2) Lai nepieļautu tirdzniecības pārtraukšanu ar šīm valstīm un garantētu to, ka attiecīgos produktus eksportē bez kompensācijām, cik vien iespējams drīz jānosaka īpašs atļauju izdošanas režīms attiecībā uz šīm valstīm. Tālab noteikumus, ko piemēro atbilstīgi 20.b pantam Komisijas Regulā (EK) Nr. 174/1999 [5], kurā jaunākie grozījumi izdarīti ar Regulu (EK) Nr. 754/2003 [6], un Komisijas 2002. gada 26. jūlija Regulai Nr. 1369/2002, ar ko paredz atkāpi no 31. panta 10. punkta Padomes Regulā (EK) Nr. 1255/1999 attiecībā uz pierādījumiem, ka produkti, par kuriem piešķir diferencētas kompensācijas, ir sasnieguši galamērķi, kā arī nosaka sīki izstrādātus noteikumus zemākās eksporta kompensācijas likmes piemērošanai attiecībā uz dažiem piena produktiem [7], jāattiecina arī uz Čehijas Republiku un Slovākijas Republiku.
(3) Atbilstīgi jāgroza Regula (EK) Nr. 174/1999.
(4) Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 174/1999 VIII pielikumu aizstāj ar šīs regulas pielikumu.
2. pants
Šī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī.
To piemēro no 2003. gada 16. maija.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 14. maijā

Labels: 3
17